Eleanor Nwadinobi

Eleanor Nwadinobi likita ce ta Najeriya kuma mai fafutukar kula da lafiyar mata.   Ita ce 'yar Najeriya ta farko da aka fara zaɓa a matsayin shugabar kungiyar mata ta likitoci ta duniya. 

 Asali 
Mahaifin Eleanor ɗan Jihar Abia ne, a Najeriya, kuma mahaifiyarta 'yar kasar Jamaica ce. Dukkansu sun hadu ne a London lokacin mahaifinta yana karatun likitan dabbobi a Jami'ar London ita kuma mahaifiyarta a lokacin tana koyon horan zama ma'aikaciyar jinya.

Ta halarci makarantu da yawa saboda aikin mahaifinta da katsewar Yaƙin basasar Najeriya. Ta halarci Makarantar Queen, a Enugu; Makarantar Saint Louis Grammar, a Ibadan; da International School , a Jami'ar Ibadan. Ta sami digirin ta na farko a fannin kiwon lafiya a Jami'ar Najeriya, Nsukka. Ta sami digiri na biyu a fannin 'yancin dan adam a Cibiyar Jami'o'in Turai ( European Inter-University Centre) da ke Venice, Italiya.

 Sana'a 
Ta yi aiki a matsayin magatakarda a Burtaniya(UK). Ta yi aiki tare da asibitoci a ƙarƙashin Hukumar Lafiya ta Kudu maso Gabas Kent, ciki har da Dover, Folkestone da Ashford.  Tayi aiki tare da kungiyoyin kare hakkin dan adam don bayar da shawarwari game da fyade, FGM da sauran ayyukan cin zarafin mata.  Ita ce shugabar Windows Development Organization.   Ta kasance memba a kwamitin gudanarwa na Yarjejeniya ta kowace mace wadda ta ba da shawarar dokar hana cin zarafi da cin zarafin mutane da aka zartar da ta hada da hukunci kan al'adun gargajiya masu cutarwa ga mata.  

 Manazarta 

Rukuni:Rayayyun mutane